[image: image1.jpg]= REGIONAL AIR SERVICES



Aeroportul Internațional Tuzla, cod 907295, Județul Constanța

Cod identificare fiscală: RO 11196680

Nr. înregistrare Registrul Comerțului: J13/2523/1998


CONTRACT DE PROIECTARE ȘI EXECUȚIE LUCRĂRI
1. Părțile contractante

În temeiul Îndrumarului metodologic pentru beneficiarii privați, aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări, finanțate din fondurile externe nerambursabile și rambursabile aferente Fondului pentru Modernizare, 
Între:

REGIONAL AIR SERVICES S.R.L., cod de identificare fiscală 11196680, înregistrată la Registrul Comerțului cu nr. J1998002523137/ 13.11.1998, cu sediul în comuna Tuzla, județul Constanța, cod poștal 907295, cont bancar deschis la Banca Transilvania, cod IBAN RO42BTRLRONCRT0457234106, reprezentată legal de domnul Adrian Ștefan Vasilache, cu funcția de Administrator, numită în continuare Achizitor, pe de o parte 
și

……………………………………… SRL/SA/.., cod de identificare............., înregistrată la ................, cu sediul în ……………………, ……………….., nr. ……., județul ……...…., cont IBAN ………………………………………………………………, deschis la ………………………………………………… reprezentată legal prin ……………., cu funcția de …………………………………………, numită în continuare Executant, pe de altă parte
2. Definiții 
2.1 În prezentul contract următorii termeni vor fi interpretați astfel:

a. contract –prezentul contract și toate anexele sale;

b. achizitor și executant - părțile contractante, așa cum sunt acestea numite în prezentul contract;

c. organism delegat – Ministerul Transporturilor și Infrastructurii, în baza Acordului privind stabilirea condițiilor delegării și a atribuțiilor care fac obiectul delegării de către Ministerul Energiei către Ministerul Transporturilor și Infrastructurii a gestionării sectorului prioritar eficiență energetică, subsector transporturi, în scopul finanțării prin Fondul pentru modernizare a investițiilor corespunzătoare domeniului gestionat, aprobat prin Ordinul comun nr. 1224/27.08.2024/2526/29.08.2024.
d. prețul contractului - prețul plătibil executantului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;

e. oferta – documentația care cuprinde propunerea tehnică și propunerea financiară;

f. propunerea tehnică – document al ofertei, elaborat pe baza cerințelor din documentația de atribuire, stabilite de achizitor;

g. propunere financiară – document al ofertei prin care se furnizează informațiile cerute prin documentația de atribuire cu privire la preț, tarife, alte condiții financiare și comerciale;

h. durata de executare a activităților contractului – intervalul de timp în care executantul execută lucrările și prestează serviciile pe care le presupune îndeplinirea contractului, așa cum sunt prevăzute în oferta și în contract;

i. amplasamentul lucrării - locul unde executantul execută lucrarea;

j. forța majoră - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

k. zi - zi calendaristică; an - 365 zile.

3. Interpretare
3.1 În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.
3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii

4. Obiectul contractului 
4.1 Obiectul contractului îl constituie proiectarea și execuția lucrărilor pentru obiectivul de investiții „Realizarea de capacități noi de producere a energiei electrice din surse regenerabile pentru autoconsum”, Cod SMIS 348248, finanțat prin programul Fondul pentru Modernizare, apelul “Sprijinirea investițiilor în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei”, constând în execuția sistemului de susținere de tip carport, furnizarea și montajul sistemului fotovoltaic, furnizarea și montajul sistemului de stocare a energiei, precum și furnizarea pompei de căldură, în conformitate cu Caietul de sarcini și obligațiile asumate prin prezentul contract. 
4.2 Prestarea serviciilor de proiectare include următoarele activități: 
a) Întocmirea Proiectului tehnic (PT), detalii de execuție, caietelor de sarcini, breviarelor de calcul, listele de cantități pentru sistemul fotovoltaic, conform prevederilor HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare și vor avea conținutul prevăzut în aceasta.

b) Asistență tehnică din partea proiectantului pe parcursul execuției lucrărilor pentru sistemul de susținere tip carport și al sistemului fotovoltaic, emiterea dispozițiilor de șantier, etc.;

c) Întocmirea raportului proiectantului privind respectarea de către Executant a proiectului tehnic înainte de recepția la terminarea lucrărilor;
d) Participarea la întocmirea cărții tehnice a construcției

e) Participarea proiectantului la recepția la terminarea lucrărilor, la recepția finală și întocmirea documentelor/referatelor aferente. 

4.3 Execuția lucrărilor pentru sistemul de susținere tip carport se va realiza conform DTAC pus la dispoziția Executantului de către Achizitor. 
4.4 Execuția lucrărilor pentru sistemul fotovoltaic, inclusiv pompa de căldură și sistemul de stocare a energiei se va realiza conform  Proiectului Tehnic și a Caietelor de Sarcini ce vor fi elaborate de Executant în cadrul prezentului contract, respectând condițiile din avizele/autorizațiile/ acordurile obținute pentru această lucrare, a autorizației de construire și a normativelor în vigoare.
5. Prețul contractului
5.1 Prețul total al contractului este de  ...................... lei, la care se adaugă TVA, conform ofertei.
5.2 (1) Pentru execuție decontarea se poate face prin plăți intermediare, în baza unor situații de lucrări. 
(2) Modalitatea de plată prevăzuta la art. 20 din prezentul contract reprezintă modalitatea pe bază de rezultat care asigură achizitorul că plătește Executantului lucrările/serviciile/echipamentele și/sau utilajele executate/prestate/ furnizate în perioada de referință, conform graficului de execuție al lucrărilor.
6. Durata contractului 
6.1 Contractul intră în vigoare la data semnării lui de către ambele părți și încetează să producă efecte la data îndeplinirii tuturor obligațiilor asumate în baza prezentului contract. 
7. Executarea contractului 
7.1 Executarea contractului începe după constituirea garanției de bună execuție conform art. 14.1 din prezentul contract, odată cu emiterea ordinului de începere a serviciilor de proiectare.
7.2 (1) Durata de execuție a activităților contractului este de 8 luni calendaristice, după cum urmează:
a) termenul pentru prestarea serviciilor de proiectare prevăzute la art.4.2 din contract, este de 2 luni de la data primirii de către executant a ordinului de începere a serviciilor de proiectare. De la momentul predării proiectului tehnic achizitorul are dreptul de a verifica, solicita clarificări și a efectua recepția într-o perioadă de maxim 15 zile. 
b) termenul pentru execuția lucrărilor prevăzute la pct. 4.3 și 4.4 din contract, precum și prestarea serviciilor de asistență tehnică din partea proiectantului prevăzute la punctul 4.2 din contract, este de 6 luni calendaristice de la data primirii ordinului de începere a execuției lucrărilor, dar nu mai târziu de 31.12.2026.
8. Documentele contractului 
8.1 Documentele contractului sunt:
a) caietul de sarcini împreună cu toată documentația de atribuire, inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare;
b) oferta, respectiv propunerea tehnică și propunerea financiară, inclusiv clarificările din perioada de evaluare; 
c) garanția de bună execuție, după constituirea acesteia; 
d) graficul de execuție a contractului
e) angajamentul ferm de susținere din partea unui/unor terț/terți susținător/susținători, dacă este cazul 
f) contracte cu subcontractanții, dacă este cazul 
g) acordul de asociere, dacă este cazul
h) acte adiționale, dacă există

9. Protecția patrimoniului cultural național 
9.1 Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietate absolută a achizitorului 
9.2 Executantul are obligația de a lua toate precauțiile necesare pentru ca muncitorii săi sau oricare alte persoane sa nu îndepărteze sau să deterioreze obiectele prevăzute la clauza 9.1, iar imediat după descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite de la achizitor privind îndepărtarea acestora. Daca din cauza unor astfel de dispoziții executantul suferă întârzieri si/sau cheltuieli suplimentare, atunci, prin consultare, părțile vor stabili: 
a) orice prelungire a duratei de execuție la care executantul are dreptul;
b) totalul cheltuielilor suplimentare, care se va adăuga la prețul contractului; 
9.3 Achizitorul are obligația, de îndată ce a luat la cunoștință despre descoperirea obiectelor prevăzute la clauza 9.1, de a înștiința în aceste sens organele de poliție și comisia monumentelor istorice; 

10. Obligațiile principale ale executantului privind serviciile de proiectare (inclusiv pentru utilități):
10.1 Executantul are obligația de a presta serviciile prevăzute în contract cu profesionalismul și promptitudinea cuvenite angajamentului asumat prin oferta depusă și în termenul reglementat din prezentul contract. 
10.2  Executantul se obligă să elaboreze proiectul tehnic și detaliile de execuție, raportându-se la indicatorii minimali de performanță și calitativi definiți la nivelul Studiului de fezabilitate și al documentației de atribuire, cu respectarea prevederilor Caietului de sarcini și a avizelor de specialitate obținute pentru această lucrare, a normativelor în vigoare la data întocmirii proiectului, precum și a prevederilor HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, luând în considerare răspunsurile la solicitările de clarificări. În cazul în care documentațiile/studiile de specialitate puse la dispoziția sa trebuie actualizate, refăcute, completate, Executantul le va efectua fără plăți suplimentare. 
10.3  Executantul se obligă să respecte următoarele obligații principale referitoare la calitatea construcțiilor:

a) precizarea prin proiect a categoriei de importanță a construcției
b) asigurarea prin proiect și detalii de execuție a nivelului de calitate corespunzător cerințelor, cu respectarea reglementărilor tehnice și a clauzelor contractuale
c) stabilirea prin proiect a domeniilor de specialitate la care trebuie verificat proiectul;
d) prezentarea proiectelor elaborate în fața specialiștilor verificatori de proiecte
e) soluționarea neconformităților și neconcordanțelor semnalate de către verificatori de proiecte atestați și avizatori, fără plăți suplimentare 
f) elaborarea instrucțiunilor tehnice privind execuția lucrărilor, exploatarea, întreținerea și reparațiile, precum și, după caz, a proiectelor de urmărire privind comportarea în timp a construcțiilor.
g) rezolvarea problemelor tehnice ivite pe parcursul execuției 
h) stabilirea, prin proiect, a fazelor de execuție determinante pentru lucrările aferente cerințelor și participarea pe șantier la verificările de calitate legate de acestea
i) stabilirea modului de tratare a defectelor apărute în execuție, din vina proiectantului, la construcțiile la care trebuie să asigure nivelul de calitate corespunzător cerințelor, precum și urmărirea aplicării pe șantier a soluțiilor adoptate, după însușirea acestora de către specialiști verificatori de proiecte atestați, la cererea achizitorului. 
j) participarea la întocmirea Cărții tehnice a construcției și ls recepția lucrărilor executate, prin predarea către achizitor a documentelor prevăzute în Anexa nr. 6 HG nr.273/1994 pentru aprobarea Regulamentului privind recepția construcțiilor, cu modificările și completările ulterioare, inclusiv proiectul tehnic de execuție actualizat la data finalizării lucrărilor. 
k) asigurarea asistentei tehnice, conform clauzelor contractuale pentru proiectul elaborat, pe perioada execuției lucrărilor, contravaloarea acesteia fiind inclusă în prețul ofertat
l) emiterea de dispoziții de șantier pentru rezolvarea problemelor tehnice ivite pe parcursul execuției, punând la dispoziția Achizitorului dispozițiile de șantier verificate de verificatorii de proiecte atestați, conform legislației în vigoare, fără plăți suplimentare și in temeiul stabilit la art. 10.10 din prezentul contract
m) asigurarea participării obligatorie a proiectantului coordonator de proiect și, după caz a proiectanților pe specialități la toate fazele de execuție stabilite prin proiect, la recepția la terminarea lucrărilor respectiv la recepția finală, întocmind documentele aferente prevăzute de legislația în vigoare. 
10.4  Executantul este pe deplin responsabil pentru prestarea serviciilor în conformitate cu graficul de îndeplinire al contractului. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului. 
10.5  Executantul se obligă să supravegheze prestarea serviciilor, să asigure resursele umane, materiale, instalațiile, echipamentele și orice asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
10.6  Executantul are obligația de a prezenta documentațiile prevăzute la 4.2 în baza unui proces-verbal de predare primire.
10.7 Executantul are obligația de a remedia neconformitățile și/sau de a completa documentațiile elaborate conform 4.2 într-un termen de cel mult 5 zile lucrătoare de la data notificării acestuia ca urmare a verificării documentelor predate în baza procesului verbal de predare-primire.
10.8  (1) În cazul în care, pe parcursul execuției lucrărilor, se ivesc probleme tehnice referitoare la lucrare, Executantul prin proiectant, este obligat să se prezinte la fața locului în termen de 48 ore de la solicitarea scrisă a Achizitorului și de a prezenta soluția/dispoziția de șantier în termen de maxim 3 zile lucrătoare de la data constatărilor efectuate la fața locului. 

(2) Dispozițiile de șantier emise potrivit alin.(1) vor cuprinde sau vor fi însoțite de: memoriu tehnic, notă justificativă prin care să fie fundamentată orice modificare, suplimentare sau renunțare aduse proiectului, caietelor de sarcini sau listelor de cantități, planșe de specialitate, detalii de execuție, liste de cantități suplimentare. Acestea vor fi predate Achizitorului, verificate de către un verificator de proiecte atestat in condițiile legii, avizate de către dirigintele de șantier și aprobate de către Achizitor.
10.9  Cheltuielile generate de efectuarea unor lucrări suplimentare față de documentația tehnico-economică aprobată, ca urmare a unor erori de proiectare, sunt suportate de către proiectant/proiectantul coordonator de proiect și proiectanții pe specialități, persoane fizice sau juridice, în solidar cu verificatorii proiectului, la sesizarea justificată a investitorului și/sau achizitorului în baza unui raport de expertiză tehnică elaborat de un expert tehnic atestat. 
10.10 Executantul este răspunzător pentru viciile ascunse ale construcției, ivite într-un interval de 10 ani de la recepția lucrării, precum și după împlinirea acestui termen, pe toată durata de existență normală a construcției, așa cum aceasta este stabilită de prevederile legale în vigoare la data elaborării proiectului, pentru viciile structurii de rezistență rezultate din nerespectarea normelor de proiectare în vigoare la data elaborării proiectului, potrivit obligațiilor ce-i revin conform Legii calității în construcții nr.10/1995.
10.11 După plata documentațiilor, Achizitorul va avea dreptul să folosească documentațiile depuse, pentru realizarea și întreținerea investiției, ori de câte ori e nevoie, fără plăți suplimentare către Executant/Proiectant și fără a fi necesar acordul acestuia pe toată perioada de existență a construcției. 
10.12 Executantul se obligă să despăgubească achizitorul împotriva oricăror:

i. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și

ii. daune-interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea proiectului sau caietului de sarcini întocmit de către achizitor.
10.13 Executantul se obligă să elaboreze o documentație tehnică (Plan de mentenanță a investiției – sistem fotovoltaic si de stocare energie) în ceea ce privește modul de urmărire a comportării în exploatare a construcției și pe perioada de funcționare a acesteia, în conformitate cu prevederile art.5 din Anexa nr.4 la Hotărârea nr.766 din 1997 pentru aprobarea unor regulamente privind calitatea în construcții. 
10.14 (1) Executantul va asigura personalul-cheie conform propunerii sale din ofertă. Personalul-cheie este personalul în privința căruia au existat cerințe minime stabilite în documentația de atribuire a contractului. Personalul-cheie al Executantului va fi menținut pe toată durata proiectării și execuției Lucrărilor, cu excepția situațiilor în care Achizitorul solicită înlocuirea din motive întemeiate sau atunci când este necesară înlocuirea din alte motive independente de Executant (ex. demisie din cadrul societății, boală, deces etc.). 
(2) Orice înlocuire a personalului-cheie se va face cu personal cu calificare și experiență cel puțin echivalente cu cele stabilite în documentația de atribuire, cu consimțământul prealabil al Achizitorului. (3) Executantul va transmite Achizitorului toate documentele necesare pentru a verifica îndeplinirea criteriilor de calificare stabilite, pentru orice înlocuire a personalului cheie. 

11. Obligațiile principale ale executantului privind execuția lucrărilor (inclusiv carport și utilități)
11.1  (1) Executantul are obligația de a executa și finaliza lucrările în termenul prevăzut la art. 7.2, conform graficului fizic de execuție elaborat și asumat de Executant în faza de ofertare, precum și de a remedia viciile ascunse, în termen de 10 zile de la sesizarea scrisă a Achizitorului, cu atenția și promptitudinea cuvenită, în concordanță cu obligațiile asumate în contract. 
(2)Executantul are obligația de a respecta procedurile stabilite, în temeiul legii nr.21/2020 privind Codul aerian al României și al reglementărilor specifice aplicabile, de către Achizitor. 
(3) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
11.2  Executantul va prezenta pentru materialele de construcții ce urmează să fie puse în operă certificate de conformitate, agremente tehnice și alte documente prin care se dovedește calitatea acestora.
11.3  (1) Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectare prevederilor și a reglementărilor Legii 10/1995 privind calitatea în construcții, cu modificările și completările ulterioare.
(2) Executantul are obligația de a pune la dispoziția achizitorului, la termenele precizate de achizitor, desenele, calculele, verificările calculelor și orice alte documente pe care executantul trebuie să le întocmească sau care sunt cerute de achizitor. 
(3) Executantul este responsabil de corectitudinea cantităților înscrise în situațiile de lucrări și a valorilor aferente, conform ofertei acceptate de achizitor.
11.4  (1) Executantul are obligația de a respecta și executa dispozițiile achizitorului în orice problemă, menționată sau nu în contract, referitoare la lucrare. În cazul în care executantul consideră că dispozițiile achizitorului sun nejustificate sau inoportune, acesta are dreptul de a ridica obiecții, în scris, fără ca obiecțiile respective să il absolve de obligația de a executa dispozițiile primite, cu excepția în care acestea contravin prevederilor legale. 
(2) În cazul în care respectarea ți executarea dispozițiilor prevăzute la alin.(1) nemenționate în contract determină dificultăți în execuție care generează costuri suplimentare, atunci aceste costuri vor fi acoperite pe cheltuiala Achizitorului. 

11.5  (1) Executantul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.
(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa. Pentru verificarea trasării de către proiectant, executantul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor. 
11.6  Pe parcursul execuției lucrărilor și remedierii viciilor ascunse, executantul are obligația:

i. de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;

ii. de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor; 

iii. de a lua toate măsurile necesare pentru a proteja mediul pe și în afara șantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.

iv. de a se asigura ca emisiile, deversările de suprafață și deșeurile rezultate în urma activităților proprii nu vor depăși valorile admise de prevederile legale în vigoare.
11.7  Executantul este  responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării. 
11.8  (1) Pe parcursul execuției lucrărilor și al remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:

a) activitatea aeroportului

b) confortul riveranilor; sau

c) căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.

11.9 (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.
(2) În cazul în care natura lucrărilor impune utilizarea de către executant a transportului pe apă, atunci prevederile de la alin. (1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.
(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.
(4) Cu excepția unor clauze contrare prevăzute în contract, executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului.
11.10 Pe parcursul execuției lucrării, executantul are obligația:

i. de a evita, pe cât posibil, acumularea de obstacole inutile pe șantier;

ii. de a depozita sau retrage orice utilaje, echipamente, instalații, surplus de materiale;

iii. de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

11.11 Executantul răspunde, potrivit obligațiilor care îi revin, pentru viciile ascunse ale construcției, ivite perioada de garanție a lucrărilor, și după împlinirea acestui termen, pe toată durata de existență a construcției, pentru viciile structurii de rezistență, ca urmare a nerespectării proiectelor și detaliilor de execuție aferente executării lucrării.

11.12 Executantul se obligă să despăgubească achizitorul împotriva oricăror:

i. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și

ii. daune-interese, costuri, taxe și cheltuieli de orice natură aferente.

11.13 (1) Executantul răspunde, potrivit obligațiilor care-i revin pentru executarea defectuoasă a lucrărilor în conformitate cu prevederile legale în vigoare. 
(2) Executantul va fi răspunzător față de achizitor în următoarele situații, care nu sunt limitative:

a) întârzierea lucrărilor

b) calitatea lucrărilor nu corespunde caietului de sarcini și normativelor în vigoare 

c) defecte, deficiențe sau neconformități cu condiții contractuale, care au fost constatate în perioada de garanție

d) sunt constatate nereguli imputabile executantului

e) accidente produse pe șantier datorită măsurilor necorespunzătoare pentru asigurarea sănătății și protecției lucrătorilor, luate de executant 

11.14 Semnalizarea șantierului pe timpul execuției lucrărilor cade în sarcina executantului lucrărilor și se va face în conformitate cu normativele și legislația în vigoare. Executantul este obligat să asigure în permanență semnalizarea sectorului de lucru atât în timpul zilei cât și noaptea, înlocuind sau refăcând imediat părțile lipsă sau deteriorate, pe cheltuiala proprie. 
11.15 (1) Executantul va avea în vedere faptul că activitățile de construcții trebuie să se desfășoare fără să afecteze activitatea aeroportului, respectiv acestea se vor efectua parțial în condiții de trafic aerian, 7 zile din 7 și în cadrul unui program de 24 de ore din 24. 
(2) Fără a-și limita obligațiile prevăzute în prezentul contract, Executantul va notifica Achizitorul cu privire la programul de lucru propus și va stabili o legătură cu acesta în ceea ce privește propunerile de management al traficului și va transmite înștiințări către biroul de siguranță al traficului. 
11.16 (1) Executantul trebuie să le permită și să le asigure persoanelor desemnate de către Achizitor accesul la documentația și facilitățile proprii pentru efectuarea evaluării sau supravegherii necesare determinării conformării continue a organizației cu reglementările aeronautice aplicabile
(2) Executantul trebuie să se supună controlului riscului de siguranță
(3) Executantul trebuie să transmită Achizitorului orice informație/ modificare, dacă aceasta afectează buna desfășurare a activității pentru care este contractat
(4) Executantul trebuie să se integreze și să respecte regulile de siguranță operațională și măsurile de securitate aeronautică stabilite de Aeroportul Internațional Tuzla prin procedurile și normele interne specifice

11.17 Executantul va respecta prevederile HG nr. 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare. Executantul va notifica și achizitorul în legătură cu programul său de execuție și va colabora cu personalul achizitorului în ceea ce privește propunerile de management al traficului și va transmite înștiințări în avans cu privire la trafic către poliție, autoritățile de urgență și autoritățile locale. 
12. Obligațiile achizitorului
12.1  Achizitorul se obligă să recepționeze lucrările/serviciile executate/prestate în condițiile prevăzute la art.18 din prezentul contract.
12.2  (1) Achizitorul se obligă să plătească executantului prețul convenit pentru execuția, finalizarea, întreținerea și remedierea pe durata perioadei de garanție de bună execuție acordată pentru „Proiectare, execuție lucrări, asistenta tehnica și furnizare echipamente” în cadrul proiectului: „Realizarea de capacități noi de producere a energiei electrice din surse regenerabile pentru autoconsum”, Cod SMIS 348248, în condițiile stipulate la art. 20 din prezentul contract. 
(2) Achizitorul are obligația de a pune la dispoziția executantului, fără plată, dacă nu s-a convenit altfel, următoarele:

a) amplasamentul lucrării

b) suprafețele de teren necesare pentru depozitare și pentru organizarea de șantier;

c) căile de acces rutier, pe traseul șantierului.
 (3) Costurile pentru consumul de utilități, precum și cel al contoarelor sau al altor aparate de măsurat se suportă de către executant.

12.3  Achizitorul sau reprezentantul acestuia are obligația de a examina și măsura lucrările care devin ascunse în cel mult 5 zile lucrătoare de la notificarea executantului. 

12.4  Achizitorul este deplin responsabil de exactitatea documentelor și a oricăror alte informații furnizate executantului, precum și pentru dispozițiile și livrările sale. 
12.5  Achizitorul are obligația de a nominaliza persoana desemnată pentru asigurarea verificării corecte a lucrărilor și care va avea autoritatea să acționeze în numele acestuia, printr-o înștiințare către executant.
12.6 Achizitorul va deconta separat față de prețul contractului contravaloarea oricăror avize, acorduri și/sau autorizații (dacă este cazul), necesare pentru prestarea serviciilor care fac obiectul contractului. 
12.7 Achizitorul va notifica Inspectoratul de Stat în Construcții și emitentul autorizației de construire data efectivă de începere a lucrărilor. 

13. Sancțiuni pentru neîndeplinirea culpabilă a obligațiilor 
13.1  În cazul în care, din vina sa exclusivă, executantul nu reușește să-și îndeplinească obligațiile asumate prin contract, atunci achizitorul este îndreptățit de a deduce din prețul contractului, ca penalități, o sumă echivalentă cu o cotă procentuală de 0,15% pentru fiecare zi de întârziere din valoarea lucrărilor neefectuate, până la îndeplinirea efectivă a acestora.
13.2  În cazul în care achizitorul nu onorează facturile în termen de 30 de zile de la expirarea perioadei convenite la art. 17.1 (60 zile), atunci executantul are dreptul de a cere, ca penalități, o sumă echivalentă cu 0,15% din plata neefectuată pentru fiecare zi de întârziere, până la îndeplinirea efectivă a obligațiilor, cu excepția situației prevăzute la punctul 11.3. Penalitățile de întârziere se calculează pe zile calendaristice, începând cu prima zi de la expirarea celor 30 zile menționate mai sus și până la îndeplinirea efectivă a obligațiilor asumate.
13.3  (1) În cazul în care Organismul Delegat, în condițiile respectării de către achizitor a obligațiilor asumate prin contractul de finanțare, nu virează sau virează cu întârziere sumele aferente finanțării nerambursabile, achizitorul se exonerează de orice răspundere privind termenul de plată. Pentru aceste situații, nu se vor plăti majorări de întârziere.
(2) În cazul în care Organismul Delegat, în condițiile respectării de către achizitor a obligațiilor asumate prin contractul de finanțare nu virează sau virează cu o întârziere mai mare de 90 de zile, sumele aferente finanțării nerambursabile, Executantul poate suspenda lucrările până la remedierea situației, fiind exonerat de la plata penalităților prevăzute la art. 13.1. 
13.4  În situația în care executantul nu poate îndeplini contractul datorită subevaluării prețurilor unitare din ofertă, fapt care poate conduce la sistarea acordării finanțării nerambursabile pentru acest proiect în cadrul Fondului pentru Modernizare, executantul va plăti achizitorului daune interese în funcție de valoarea prejudiciului creat. La stabilirea daunelor se va ține seama atât de valoarea finanțării neacordate de Organismul Delegat, cât și de valoarea altor pagube datorate neexecutării contractului.
13.5  În cazul în care, Organismul Delegat constată nereguli datorate nerespectării obligațiilor asumate prin contract de către executant, iar achizitorul se află în situația în care Organismul Delegat dispune rezilierea contractului de finanțare încheiat cu SC REGIONAL AIR SERVICES S.R.L și restituirea unor sume, executantul va plăti achizitorului, la prima solicitare scrisă făcută de achizitor, fără nicio altă formalitate și fără nici o altă procedură judiciară sau extrajudiciară, sumele solicitate de către Organismul Delegat a fi restituite, inclusiv comisioanele de transfer bancar plătite de achizitor, aferente sumelor respective.
13.6  În cazul în care, Organismul Delegat constată nereguli datorate nerespectării obligațiilor asumate prin contract de către executant, iar achizitorul se află în situația în care Organismul Delegat impune corecții financiare, executantul va plăti achizitorului, la prima solicitare scrisă făcută de achizitor, fără nicio altă formalitate și fără nicio altă procedură judiciară sau extrajudiciară, sumele reprezentând corecții financiare, inclusiv comisioanele de transfer bancar plătite de achizitor, aferente sumelor respective.
13.7  Achizitorul își rezervă dreptul de a denunța unilateral contractul, printr-o notificare scrisă adresată executantului, fără nici o compensație, dacă acesta din urmă dă faliment sau a intervenit dizolvarea cu condiția ca această denunțare să nu prejudicieze sau să afecteze dreptul la acțiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
13.8  Achizitorul poate cere rezilierea contractului dacă:

a) executantul a abandonat contractul;
b) executantul nu începe lucrările fără să aibă motiv justificat sau nu a refăcut o lucrare în termen de 30 de zile de la primirea dispoziției scrise date de achizitor;
c) executantul nu a îndepărtat materialele necorespunzătoare de pe amplasamentul lucrării sau nu a refăcut o lucrare în termen de 30 de zile de la primirea dispoziției scrise date de achizitor;
d) executantul neglijează în mod flagrant și repetat să-și îndeplinească obligațiile contractuale, deși a fost notificat de achizitor;
e) executantul a cesionat obligațiile asumate prin contract fără să obțină în prealabil acordul scris al achizitorului.

13.9  Executantul poate cere rezilierea contractului dacă:

a) achizitorul nu-și îndeplinește obligațiile care sunt sarcina sa și prin aceasta pune pe executant în situația de a nu putea executa lucrarea;

b) achizitorul notifică executantul că din motive neprevăzute și datorită unor conjuncturi economice îi este imposibil să continue îndeplinirea obligațiilor contractuale.

Clauze specifice

14. Garanția de bună execuție a contractului
14.1  Executantul se obligă să constituie garanția de bună execuție a contractului în cuantum de ………………………… lei, reprezentând un procent de 10 % din valoarea contractului fără T.V.A, pentru perioada de 8 luni, în termen de cel mult 10 zile de la data semnării contractului și oricum până la intrarea în vigoare a contractului. La cererea justificată a Executantului, Achizitorul va putea accepta o prelungire a acestui termen cu încă 5 zile lucrătoare fără ca acest lucru să fie considerat o încălcare a contractului. 
14.2  Garanția de bună execuție este irevocabilă, necondiționată și se constituie prin: 
a) Virament bancar in contul Beneficiarului RO………………………….

b) Instrumente de garantare emise în condițiile legii astfel:

c) Scrisori de garanție emise de instituții de credit bancare și instituții financiare nebancare din Romania sau din alt stat

d) Asigurări sau garanții emise: - fie de societăți de asigurare care dețin autorizații de funcționare emise in Romania sau într-un alt stat membru al Uniunii Europene si/sau care sunt înscrise in registrele publicate pe site-ul Autorității de Supraveghere Financiara; - fie de societăți de asigurare din state terțe prin sucursale autorizate in Romania de către Autoritatea de Supraveghere Financiara

e) Rețineri succesive din sumele datorate pentru facturi parțiale, in cazul garanției de buna execuție; executantul are obligația de a deschide un cont la dispoziția Achizitorului, la o instituție de credit bancara agreată de ambele părți;
14.3  Achizitorul se obligă să emită ordinul de începere a contractului numai după ce executantul a făcut dovada constituirii garanției de bună execuție.
14.4  Achizitorul are dreptul de a emite pretenții asupra garanției de bună execuție, în limita prejudiciului creat, dacă executantul nu își execută/execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru executantului, precizând totodată obligațiile care nu au fost respectate. 
14.5  Achizitorul se obligă să restituie garanția de bună execuție, astfel:

a) 70% din valoarea garanției de buna execuție, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim;

b) restul de 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finală.

14.6  Garanția lucrărilor este distinctă de garanția de bună execuție a contractului.
15. Alte garanții
15.1  Achizitorul este îndreptățit să urmărească orice pretenție la daune pe care Executantul ar putea sa o aibă împotriva terțului/terților susținător/susținători pentru nerespectarea obligațiilor asumate prin angajamentul ferm.
15.2  În sensul celor prevăzute la art.15.1, toate drepturile Executantului împotriva terțului/terților susținător/susținători sunt cesionate către Achizitor, cu titlu de garanție.
15.3  Garanția suplimentară instituită prin art.15.1 și art.15.2, nu diminuează cu nimic responsabilitatea ce revine Executantului pentru aducerea la îndeplinire întocmai și la termenele convenite a tuturor obligațiilor asumate prin contract. 

16. Începerea și execuția contractului
16.1  Executantul are obligația de a începe serviciile de proiectare în timpul cel mai scurt posibil de la primirea ordinului în acest sens din partea achizitorului, iar lucrările de execuție de la data primirii ordinului de începere a lucrărilor de execuție. 
16.2  (1) Lucrările trebuie să se deruleze conform graficului general de execuție și să fie terminate la data stabilită.  Datele intermediare, prevăzute în graficele de execuție, se consideră date contractuale.
(2) Executantul va prezenta, la cererea achizitorului, după semnarea contractului, graficul de execuție de detaliu, alcătuit în ordinea tehnologică de execuție. În cazul în care, după opinia achizitorului, pe parcurs, desfășurarea lucrărilor nu concordă cu graficul general de execuție a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.
(3) În cazul în care executantul întârzie orice etapa de lucru asumată prin planul de lucru, terminarea pregătirilor sau dacă nu își îndeplinește îndatoririle prevăzute la pct. 16.2 alin. (2), achizitorul este îndreptățit să-i fixeze executantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.

16.3  (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop, și anume responsabilul tehnic cu execuția din partea executantului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului.
(2) Executantul are obligația de a asigura accesul reprezentantului achizitorului la locul de muncă și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse. 
16.4 (1) Materialele trebuie să fie de calitatea prevăzută în documentația de execuție; verificările și testările materialelor folosite la execuția lucrărilor, precum și condițiile de trecere a recepției provizorii și a recepției finale (calitative) trebuie să respecte legislația în vigoare și condițiile impuse prin documentația de atribuire. 
(2) Executantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul garanțiilor și încercărilor, inclusiv manopera aferentă acestora, revin executantului.
(3) Probele neprevăzute și comandate de achizitor pentru verificarea unor lucrări sau materiale puse în operă vor fi suportate de executant dacă se dovedește că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

17. Întârzierea și sistarea lucrărilor
17.1  În cazul în care: 

i) volumul sau natura lucrărilor neprevăzute; sau

ii) condițiile climaterice excepțional de nefavorabile; sau

iii) oricare alt motiv de întârziere care nu se datorează executantului și nu a survenit prin încălcarea contractului de către acesta, îndreptățesc executantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

(1) orice prelungire a duratei de execuție la care executantul are dreptul;

(2) totalul cheltuielilor suplimentare, care se va adăuga la prețul contractului.

17.2  Fără a prejudicia dreptul executantului prevăzut în clauza 13.2, acesta are dreptul de a sista lucrările sau de a diminua ritmul execuției dacă achizitorul nu plătește în termen de 30 de zile de la expirarea termenului prevăzut la clauza 20.1; în acest caz va notifica, în scris acest fapt achizitorului.
17.3  Dacă pe parcursul îndeplinirii contractului, executantul nu respectă termenul de prestare, acesta are obligația de a notifica acest lucru, in timp util, achizitorului. Modificarea datei/ perioadelor de prestare asumate se face cu acordul părților, prin act adițional.
17.4  Executantul se obligă să predea achizitorului documentațiile tehnice in exemplare originale si pe suport electronic in format editabil (.dwg).

18. Finalizarea lucrărilor
18.1  Documentațiile tehnice ce fac obiectul contractului, de la art. 4, se predau Achizitorului în original, la sediul acestuia, conform termenelor angajate, în exemplare originale color, atât piesele scrise, cât și cele desenate, inclusiv un exemplar pe suport electronic editabil (*dwg), astfel, în 4 exemplare originale
18.2  Eventualele copii solicitate în plus de către Achizitor se vor realiza contra cost, pe cheltuiala acestuia.
18.3  Recepția documentațiilor se face prin Proces-verbal de predare-primire și Proces verbal de recepție pentru fiecare documentație tehnică de la art. 1, semnate de Achizitor și Prestator la predarea-primirea și respectiv recepția documentațiilor. 
18.4  Se va solicita Acordul scris al Achizitorului pentru soluțiile de proiectare adoptate, pe parcursul a cel puțin 2 întâlniri consultative la sediul Achizitorului, înainte de predarea finală a documentației.
18.5  În caz de constatare a unor lipsuri sau inadvertențe în documentația predată, Achizitorul va face obiecțiunile cuvenite – în limitele Caietului de sarcini, al Studiului de Fezabilitate, DTAC și a normativelor și legilor în vigoare – în maxim 10 zile de la primirea documentației, iar Executantul va completa sau va corecta, în 5 zile de la sesizare, omisiunile sau inadvertențele din documentație semnalate de Achizitor. Neprezentarea de obiecțiuni în acest termen prezumă acceptarea lucrărilor în forma predată. 
18.6  Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini. 
18.7  Verificările vor fi efectuate de către Achizitor prin reprezentanții săi împuterniciți, în conformitate cu prevederile din prezentul contract. Achizitorul are obligația de a notifica în scris prestatorului, identitatea persoanelor împuternicite pentru acest scop.
18.8  Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data începerii lucrărilor.
18.9  (1) La finalizarea lucrărilor, executantul are obligația de a notifica, în scris, achizitorului că sunt îndeplinite condițiile de recepție, solicitând acestuia convocarea comisiei de recepție.
(2) Pe baza situațiilor de lucrări executate confirmate și a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate executantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a executantului, achizitorul va convoca comisia de recepție.
18.10 Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, achizitorul are dreptul de a aproba sau de a respinge recepția. 

18.11 Recepția se poate face și pentru părți ale lucrării, distincte din punct de vedere fizic și funcțional. 

19. Perioada de garanție acordată lucrărilor
19.1  Perioada de garanție a lucrărilor decurge de la data semnării fără obiecțiuni a procesului – verbal de recepție la terminarea lucrărilor, o perioada de 5 ani (60 de luni), conform Legii 10/1995 privind calitatea în construcții. 
19.2  (1) În perioada de garanție, executantul are obligația, în urma dispoziției date de achizitor, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea clauzelor contractuale. 

(2) Executantul are obligația de a executa toate activitățile prevăzute la alin.(1), pe cheltuiala proprie, în cazul în care ele sunt necesare datorită:

i) utilizării de materiale, de instalații sau a unei manopere neconforme cu prevederile contractului; sau

ii) unui viciu de concepție, acolo unde executantul este responsabil de proiectarea unei părți a lucrărilor; sau

iii) neglijenței sau neîndeplinirii de către executant a oricăreia dintre obligațiile explicite sau implicite care îi revin în baza contractului
(3) În cazul în care defecțiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare.

19.3  În cazul în care executantul nu execută lucrările prevăzute la clauza 19.2 alin.(2), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reținute din sumele cuvenite acestuia.
20. Modalități de plată
20.1  Achizitorul are obligația de a efectua plata către executant în termen de 60 zile calendaristice de la emiterea facturii emise de către executant.
20.2  Factura va fi emisă numai după aprobarea situațiilor de lucrări de către beneficiar și diriginte de șantier. Situațiile de lucrări vor fi emise la intervale de minim 30 de zile și vor fi verificate de beneficiar în maxim 15 de zile de la primirea acestora. Listele de Cantități sunt folosite pentru a calcula Prețul Contractului. Executantul este plătit pentru cantitatea de lucrări executate, la tariful din Lista de Cantități pentru fiecare articol.
20.3  Dacă achizitorul nu onorează facturile în termen de 30 zile de la expirarea perioadei convenite, atunci executantul are dreptul de a sista executarea lucrărilor sau de a diminua ritmul execuției. Imediat ce achizitorul își onorează restanța, executantul va relua executarea lucrărilor în cel mai scurt timp posibil.
20.4  Pentru îndeplinirea acestui contract achizitorul poate acorda avans executantului.
20.5  (1) Plățile parțiale se fac la cererea executantului, la valoarea lucrărilor executate conform contractului. Lucrările executate se dovedesc prin situații de lucrări provizorii, întocmite astfel încât să asigure o rapidă și sigură verificare a lor. Din situațiile de lucrări provizorii achizitorul poate face scăzăminte pentru servicii făcute executantului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.
(2) Situațiile de plată provizorii se aprobă în termenul stabilit la art. 20.2. 
(3) Plățile parțiale nu influențează responsabilitatea și garanția de bună execuție a executantului. Ele nu se consideră, de către achizitor, ca recepție a lucrărilor executate.
20.6  Plata facturii finale se face în urma verificării și acceptării situației de plată definitive de către achizitor, în conformitate cu termenul de plată stabilit la art. 20.1. Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi plătită în termen.
20.7  Contractul nu va fi considerat terminat până când procesul-verbal de recepție la terminarea lucrărilor nu va fi semnat de comisia de recepție, care confirmă că lucrările au fost executate conform contractului. Recepția finală va fi efectuată conform prevederilor legale, după expirarea perioadei de garanție. Plata ultimelor sume datorate executantului pentru lucrările executate nu va fi condiționată de eliberarea certificatului de recepție finală.

21. Ajustarea prețului contractului
21.1  Pentru lucrările executate, plățile datorate de achizitor executantului sunt cele declarate în propunerea financiară, anexă la contract.
21.2  Prețul contractului este ferm, nu se ajustează, întrucât durata de execuție a contractului este sub 1 an. 
22. Subcontractanți
22.1  Executantul are obligația de a prezenta la încheierea contractului, toate contractele încheiate cu subcontractanții nominalizați în ofertă.
22.2  Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.
22.3  (1) Executantul este pe deplin răspunzător față de achizitor de modul în care îndeplinește contractul.
(2) Subcontractantul este pe deplin răspunzător față de executant de modul în care își îndeplinește partea sa din contract.
(3) Executantul are dreptul de a pretinde daune-interese subcontractanților, dacă aceștia nu își îndeplinesc partea lor din contract.
22.4  Executantul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va modifica prețul contractului și va fi notificată achizitorului, urmând a produce efecte doar în cazul transmiterii acordului expres al Achizitorului in acest sens. 
22.5  În raporturile cu achizitorul, executantul răspunde pentru fapta subcontractanților la fel ca pentru propria sa faptă .

23. Dreptul de proprietate
23.1  Documentațiile întocmite de Prestator și predate Achizitorului devin, după plata lor, proprietatea Achizitorului. Acesta le va putea utiliza numai pentru obiectivul pentru care au fost proiectate și contractate.
23.2  Documentațiile care fac obiectul prezentului contract pot fi utilizate fără aprobarea Prestatorului numai pentru obiectivul pentru care au fost proiectate şi contractate.
23.3  Prestatorul garantează Achizitorului că deține, prin cesiune exclusivă de la autorii documentațiilor, drepturile de autor și proprietatea intelectuală asupra concepției de ansamblu, rezolvărilor funcționale, tehnice şi estetice, cuprinse în documentațiile predate achizitorului sau în studiile, planșele şi documentele proprii, elaborate pe parcursul derulării contractului.
23.4  Prestatorul păstrează dreptul de folosință asupra materialelor documentare şi de calcul întocmite, precum şi al soluțiilor arhitecturale și inginerești la care a ajuns cu ocazia elaborării proiectului.
23.5  Prestatorul și coautorii proiectanți de specialitate vor păstra un original al documentațiilor în arhiva lor.
23.6  În caz de publicitate sau mediatizare a lucrării (investiției), se va menționa obligatoriu numele  autorilor și al firmei de proiectare care au elaborat proiectul.
23.7  Ambele părți convin să păstreze deplina confidențialitate asupra conținutului lucrării și a modului de derulare a contractului față de persoane fizice sau juridice care nu au legătură cu obiectul contractului.

24. Forța majoră
24.1  Forța majoră este constatată de o autoritate competentă.
24.2  Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
24.3  Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
24.4  Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
24.5  Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
24.6  Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

25. Amendamente
25.1  Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
25.2  Părțile pot folosi în derularea financiară a contractului și alte conturi decât cele stipulate în preambulul contractului. Executantul va transmite acest lucru către Achizitor, iar acesta are dreptul de a face plăți către Executant din orice cont pe care îl are deschis pe numele său, indiferent de menționarea sa pe factura fiscală sau în contractul de lucrări. 
25.3  Executantul își asumă obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de către Organismul delegat sau de alte structuri cu competențe în controlul și recuperarea debitelor aferente fondurilor comunitare și/sau fondurilor publice naționale aferente acestora, după caz. 
26. Soluționarea litigiilor
26.1  Achizitorul și executantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
26.2  Dacă, după 15 zile de la începerea acestor tratative, achizitorul și executantul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România, de pe raza județului Constanța. 
27. Cesiunea
27.1  Este permisă doar cesiunea creanțelor născute din acest contract, obligațiile născute rămânând în sarcina părților contractante, astfel cum au fost stipulate și asumate în acest contract.
27.2  Cesiunea nu va exonera executantul de nici o responsabilitate privind garanția sau orice alte obligații asumate prin contract.
28. Limba care guvernează contractul
28.1  Limba care guvernează contractul este limba română.

29. Comunicări
29.1  (1) Orice comunicare între părți, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât și în momentul primirii.

29.2  Comunicările între părți se pot face și prin telefon, telegramă, fax sau e-mail cu condiția confirmării în scris a primirii comunicării.

30. Legea aplicabilă contractului
30.1  Contractul va fi interpretat conform legilor din România.

Părțile au înțeles să încheie azi ……………… prezentul contract în două exemplare, câte unul pentru fiecare parte. 

	Achizitor,




	Executant,

